

REPUBLIKA HRVATSKA

MINISTARSTVO UNUTARNJIH POSLOVA

POLICIJSKA UPRAVA SPLITSKO – DALMATINSKA

Broj: 511-12-14-8742/2019.

Split, 16. rujna 2019. godine

Na temelju članka 45. i 138. Zakona o državnim službenicima (Narodne novine br. 92/05, 142/06, 770/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17 70/19) i članka 2. Uredbe o raspisivanju i provedbi javnog natječaja i internog oglasa u državnoj službi (Narodne novine, br. 78/17), te odobrenja Ministarstva uprave klasa: 112-02/19-01/384, ur.broj: 515-03-01-02/6-19-2 od 12. travnja 2019. godine Ministarstvo unutarnjih poslova, Policijska uprava splitsko – dalmatinska, raspisuje

**OGLAS**

**za prijam namještenika u državnu službu**

**Ministarstvo unutarnjih poslova, Policijsku upravu splitsko – dalmatinsku**

**Službu materijalno – financijskih poslova, Odjel uslužnih poslova**

**I. na neodređeno vrijeme -**

1. **djelatnik na tekućem održavanju - domar 2 izvršitelja**

- mjesto rada Trogir - 1 izvršitelj

- mjesto rada Split - 1 izvršitelj

**Stručni uvjeti za radno mjesto 1.**

- srednja stručna sprema, srednja strukovna škola

**II. na određeno vrijeme**

1. kuhar - 1 izvršitelj (mjesto rada Trilj)
2. pomoćni djelatnik u kuhinji – 1 izvršitelj (mjesto rada Split)
3. pomoćni djelatnik u praonici rublja – 1 izvršitelj (mjesto rada Split)

**Stručni uvjeti za radno mjesto 1.**

- srednja stručna sprema, srednja strukovna škola – zanimanje kuhar

**Stručni uvjeti za radno mjesto 2. i 3.**

- osnovna škola ili niža stručna sprema

Osim navedenih uvjeta, kandidati/kinje moraju ispunjavati i opće uvjete propisane odredbama članka 48. Zakona o državnim službenicima.

U državnu službu ne mogu biti primljene osobe za čiji prijam postoje zapreke iz čl. 49. Zakona o državnim službenicima.

Na oglas se mogu prijaviti punoljetne osobe oba spola.

Namještenici se primaju u državnu službu na neodređeno vrijeme uz probni rad od tri mjeseca, a na određeno vrijeme uz probni rad od dva mjeseca.

U prijavi na oglas obavezno se navode osobni podaci podnositelja prijave (ime, adresa stanovanja, broj telefona odnosno mobitela, te po mogućnosti adresa elektroničke pošte) i naziv radnog mjesta na koje se prijavljuje.

Obrazac prijave nalazi se na web stranici Policijske uprave splitsko-dalmatinske (<https://splitsko-dalmatinska>-policija.gov.hr)

Prijavu je potrebno vlastoručno potpisati.

Uz prijavu kandidati/tkinje su dužni/e priložiti:

- životopis,

- presliku svjedodžbe o završenoj osnovnoj odnosno srednjoj školi (ovisno za koje se radno mjesto podnosi prijava)

- presliku rješenja ili potvrdu o priznatom statusu – kao dokaz prava prednosti pri zapošljavanju, ukoliko ostvaruju takva prava.

Isprave se prilažu u neovjerenoj preslici, a prije izbora kandidata predočit će se izvornik.

Potpunom prijavom smatra se ona koja sadržava sve podatke i priloge navedene u oglasu i koja je potpisana.

Osoba koja nije podnijela pravodobnu i potpunu prijavu ili ne ispunjava formalne uvjete iz oglasa, ne smatra se kandidatom prijavljenim na oglas, o čemu joj se dostavlja pisana obavijest na adresu elektroničke pošte koju je naznačila u prijavi ili na kućnu adresu.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijama u državnu službu prema članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17), članku 48. f Zakona o zaštiti vojnih i civilnih invalida rata (Narodne novine broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13 i 152/14) i članku 22. Ustavnog zakona o pravima nacionalnih manjina (Narodne novine broj: 155/02, 47/10, 80/10 i 93/11), dužan/a se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju prema članku 101. Zakona o hrvatskim braniteljima iz Domovinskog rata i članovima njihovih obitelji uz prijavu na oglas dužan/a je, pored dokaza o ispunjavanju traženih uvjeta dostaviti i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

Kandidat/kinja  koji/a se poziva na pravo prednosti pri zapošljavanju prema članku 48. f Zakona o zaštiti vojnih i civilnih invalida rata uz prijavu na oglas dužan/a je, pored dokaza o ispunjavanju traženih uvjeta, priložiti i rješenje ili potvrdu o priznatom pravu.

Kandidat/kinja koji/a se poziva na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s uz prijavu na oglas dužan/a je, pored dokaza o ispunjavanju traženih uvjeta, priložiti i sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju prema članku 22. Ustavnog zakona o pravima nacionalnih manjina uz prijavu na oglas, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izabrani kandidat/kinja pozvat će se da u primjerenom roku, a prije donošenja rješenje o prijmu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta, te izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma.

Komisiju za provedbu oglasa(u nastavku teksta: Komisija) imenuje ministar unutarnjih poslova.

Komisija utvrđuje listu kandidata prijavljenih na oglas koji ispunjavaju formalne uvjete iz oglasa, čije prijave su pravodobne i potpune i kandidate s liste upućuje na razgovor s Komisijom (intervju).

Opis poslova i podaci o plaći radnih mjesta, objaviti će se na web stranici Policijske uprave splitsko – dalmatinske (<https://splitsko-dalmatinska-policija.gov.hr>) istovremeno s objavom oglasa.

Vrijeme i mjesto održavanja intervjua, biti će objavljeno, najkasnije pet dana prije dana određenog za održavanje intervjua na web-stranici Ministarstva uprave [www.uprava.gov](http://www.uprava.gov). hr i web-stranici Policijske uprave splitsko - dalmatinske (<https://splitsko-dalmatinska-policija.gov.hr>)

Za osobu koja ne pristupi razgovoru (intervjuu) smatrat će se da je povukla prijavu na oglas te se neće smatrati kandidatom.

O rezultatima oglasa kandidati/kinje biti će obaviješteni javnom objavom rješenja o prijmu izabranog kandidata na web-stranici Ministarstva uprave [www.uprava.gov.hr](http://www.uprava.gov.hr) i web-stranici Policijske uprave splitsko - dalmatinske (<https://splitsko-dalmatinska-policija.gov.hr>)

Dostava rješenja svim kandidatima smatra se obavljenom istekom osmog dana od dana objave na web - stranici Ministarstva uprave.

Prijave na oglas s dokazima o ispunjavanju uvjeta podnose se u roku od 8 dana od dana objave oglasa u Narodnim novinama. Prijave se podnose neposredno ili poštom na adresu:

**MINISTARSTVO UNUTARNJIH POSLOVA**

**POLICIJSKA UPRAVA SPLITSKO – DALMATINSKA**

**Sektor pravnih, financijskih i tehničkih poslova**

**Split, Trg hrvatske bratske zajednice 9**

**s naznakom „za oglas“**

Ako se na oglas ne prijave osobe koje ispunjavaju propisane i objavljene uvjete, odnosno ako prijavljeni kandidati/kinje ne postignu zadovoljavajuće rezultate na intervjuu, provedba postupka po ovom oglasu će se obustaviti.

**Policijska uprava splitsko – dalmatinska**

**PRILOG OGLASU ZA PRIJAM NAMJEŠTENIKA**

**NA NEODREĐENO I ODREĐENO VRIJEME**

OPIS POSLOVA RADNIH MJESTA IZ OGLASA

DJELATNIK NA TEKUĆEM ODRŽAVANJU – DOMAR

Vodi brigu o tekućem održavanju objekata, opreme i uređaja te odgovora za njihovu ispravnost; obavlja poslove manjih popravaka i zamjena; otklanja manje kvarove na objektima; instalacijama, namještaju i opremi; vodi brigu o vanjskim površinama i njihovom uređenju, te o hortikulturnim nasadima; rukuje sistemom centralnog grijanja; vodi knjigu dnevnog pregleda;

KUHAR

Priprema hranu u kuhinji, brine o čistoći suđa u kuhinji, obavlja i druge poslove koje mu odredi voditelj smjene

POMOĆNI DJELATNIK U KUHINJI


Pomaže kuharu u pripremi hrane; čisti prostor i uređaje u kuhinji; obavlja i sve druge poslove po nalogu rukovoditelja.

POMOĆNI DJELATNIK U PRAONICI RUBLJA

Pere i glača rublje; obavlja i ostale poslove vezane za praonicu.

PLAĆA RADNIH MJESTA

Plaća radnih mjesta određena je Uredbom o nazivima radnih mjesta i koeficijentima složenosti poslova u državnoj službi (Narodne novine br. [37/01](http://narodne-novine.nn.hr/clanci/sluzbeni/2001_04_37_644.html), [38/01](http://narodne-novine.nn.hr/clanci/sluzbeni/2001_04_38_677.html), [71/01](http://narodne-novine.nn.hr/clanci/sluzbeni/2001_08_71_1242.html), [89/01](http://narodne-novine.nn.hr/clanci/sluzbeni/2001_10_89_1505.html), [112/01](http://narodne-novine.nn.hr/clanci/sluzbeni/2001_12_112_1854.html), [7/02](http://narodne-novine.nn.hr/clanci/sluzbeni/2002_01_7_210.html), [17/03](http://narodne-novine.nn.hr/clanci/sluzbeni/2003_02_17_224.html), [197/03](http://narodne-novine.nn.hr/clanci/sluzbeni/2003_12_197_3128.html), [21/04](http://narodne-novine.nn.hr/clanci/sluzbeni/2004_02_21_568.html), [25/04](http://narodne-novine.nn.hr/clanci/sluzbeni/2004_02_25_727.html), [66/05](http://narodne-novine.nn.hr/clanci/sluzbeni/2005_05_66_1295.html), [131/05](http://narodne-novine.nn.hr/clanci/sluzbeni/2005_11_131_2415.html), [11/07](http://narodne-novine.nn.hr/clanci/sluzbeni/2007_01_11_454.html), [47/07](http://narodne-novine.nn.hr/clanci/sluzbeni/2007_05_47_1601.html), [109/07](http://narodne-novine.nn.hr/clanci/sluzbeni/2007_10_109_3183.html), [58/08](http://narodne-novine.nn.hr/clanci/sluzbeni/2008_05_58_1952.html), [32/09](http://narodne-novine.nn.hr/clanci/sluzbeni/2009_03_32_707.html), [140/09](http://narodne-novine.nn.hr/clanci/sluzbeni/2009_11_140_3400.html), [21/10](http://narodne-novine.nn.hr/clanci/sluzbeni/2010_02_21_530.html), [38/10](http://narodne-novine.nn.hr/clanci/sluzbeni/2010_03_38_971.html), [77/10](http://narodne-novine.nn.hr/clanci/sluzbeni/2010_06_77_2218.html), [113/10](http://narodne-novine.nn.hr/clanci/sluzbeni/2010_10_113_2977.html), [22/11](http://narodne-novine.nn.hr/clanci/sluzbeni/2011_02_22_473.html), [142/11](http://narodne-novine.nn.hr/clanci/sluzbeni/2011_12_142_2849.html), [31/12](http://narodne-novine.nn.hr/clanci/sluzbeni/2012_03_31_753.html), [49/12](http://narodne-novine.nn.hr/clanci/sluzbeni/2012_04_49_1168.html), [60/12](http://narodne-novine.nn.hr/clanci/sluzbeni/2012_05_60_1475.html), [78/12](http://narodne-novine.nn.hr/clanci/sluzbeni/2012_07_78_1846.html), [82/12](http://narodne-novine.nn.hr/clanci/sluzbeni/2012_07_82_1911.html),[100/12](http://narodne-novine.nn.hr/clanci/sluzbeni/2012_09_100_2214.html), [124/12](http://narodne-novine.nn.hr/clanci/sluzbeni/2012_11_124_2693.html), [140/12](http://narodne-novine.nn.hr/clanci/sluzbeni/2012_12_140_2946.html), [16/13](http://narodne-novine.nn.hr/clanci/sluzbeni/2013_02_16_267.html), [25/13](http://narodne-novine.nn.hr/clanci/sluzbeni/2013_02_25_411.html), [52/13,](http://narodne-novine.nn.hr/clanci/sluzbeni/2013_05_52_1057.html) [96/13](http://narodne-novine.nn.hr/clanci/sluzbeni/2013_07_96_2141.html), [126/13](http://narodne-novine.nn.hr/clanci/sluzbeni/2013_10_126_2726.html), [2/14](http://narodne-novine.nn.hr/clanci/sluzbeni/2014_01_2_50.html), [94/14](http://narodne-novine.nn.hr/clanci/sluzbeni/2014_07_94_1888.html), [140/14](http://narodne-novine.nn.hr/clanci/sluzbeni/2014_11_140_2645.html), [151/14](http://narodne-novine.nn.hr/clanci/sluzbeni/2014_12_151_2826.html), 76/15,100/15 i 71/18), kao i Odlukom o visini osnovice za plaće državnih službenika i namještenika (Narodne novine, br. 40/2009).



**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA SPLITSKO – DALMATINSKA**

Trg hrvatske bratske zajednice 9

21000 Split

# PRIJAVA NA OGLAS

**IME I PREZIME**\*

Naziv radnog mjesta za

koje se podnosi prijava

Datum i mjesto rođenja

Adresa stanovanja\*

Broj telefona\*

Broj mobitela\*

## e-mail adresa

\* navedene podatke obavezno treba popuniti, jer se u protivnom prijava neće smatrati urednom

## Potpis kandidata

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_